text: Tysk politi dræber knivbevæbnet 
  06 december 2014 kl. 07.08
  Ung somalier i Husum gik amok og overfaldt ægtepar med kniv og gik derefter til angreb på politiet. Det skriver Flensborg Avis.
  Det undersøges nu om der skal rejses tiltale mod den betjent, der affyrede de dræbende skud mod den unge somalier. Statsadvokaten mener, at der formentlig var tale om nødværge.
  Episoden fandt sted torsdag aften. Den begyndte med at den unge somalier, der var bosat af sociale grunde var blevet anbragt i samme hus som et somalisk par, gik amok på ægteparret med kniv. Endnu af ukendte årsager.
  De undslap begge. Men med knivsår. Først kvinden. Siden manden. På dette tidspunkt var politiet kommet til. De forsøgte at få den unge somalier til at overgive sig. Forgæves. I stedet gik han mod politibetjentene med kniv.
  - Så trak en betjent sin tjenestepistol og skød på den angribende mand, der kort efter døde af sine kvæstelser, oplyser statsadvokaten.
  
  